CELEX: 32007R0324
Language: da
Date: 2007-03-23 00:00:00
Title: Kommissionens forordning (EF) nr. 324/2007 af 23. marts 2007 om tarifering af visse varer i den kombinerede nomenklatur

27.3.2007   
            
            
               DA
            
            
               Den Europæiske Unions Tidende
            
            
               L 85/5
            
         
      KOMMISSIONENS FORORDNING (EF) Nr. 324/2007
   af 23. marts 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 129/2007 (EUT L 56 af 23.2.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tre genstande sammenpakket til detailsalg, omfattende:
                           
                        
               
                   
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur.
                  De tre genstande kan ikke betragtes som »varer i sæt til detailsalg« i henhold til de almindelige tariferingsbestemmelser, punkt 3 b), da de ikke opfylder et særligt behov eller tjener til udøvelsen af en bestemt aktivitet.
               
            
                  
                              a.
                           
                           
                              En taske af gennemsigtig plastfolie med håndtag af tekstil og lukning med burrebånd
                           
                        
               
                  4202 22 10
               
               
                  Tarifering i henhold til teksten til KN-kode 4202, 4202 22 og 4202 22 10.
                  Denne vare kan ikke tariferes i kapitel 95, fordi bestemmelse 1 d) til kapitel 95 udtrykkeligt udelukker tasker til sportsartikler og andre varer henhørende under pos. 4202, 4303 eller 4304.
               
            
                  
                              b.
                           
                           
                              En børnebog med papomslag bestående af en historie på 16 sider illustreret med farvelagte billeder på hver side
                           
                        
               
                  4901 99 00
               
               
                  Tarifering i henhold til teksten til KN-kode 4901 og 4901 99 00.
                  Denne vare er ikke en børnebilledbog henhørende under pos. 4903, da den er skrevet som en fortsat fortælling. Den tariferes som en bog på grundlag af den trykte tekst.
               
            
                  
                              c.
                           
                           
                              En dukke, der forestiller et menneske og er klædt som beskrevet i historien i bogen. Dukken er ikke fastgjort til bogen, og det er derfor muligt at lege med dukken uden at benytte bogen.
                           
                        
               
                  9503 00 21
               
               
                  Tarifering i henhold til teksten til KN-kode 9503 00 og 9503 00 21.
               
            
                  
                              2.
                           
                           
                              Håndholdt, batteridrevet elektronisk apparat i plastkabinet med LCD-skærm og betjeningsknapper til en spiller.
                              Apparatet rummer mere end en mio. Sudoku-spil af forskellige sværhedsgrader.
                              Skærmen viser en spilleplade med 9 bokse hver opdelt i 3 × 3 felter. Hver boks skal udfyldes således, at hver række, kolonne og boks med 3 × 3 felter indeholder tallene 1 til 9 én gang.
                              Apparatet indeholder en tidsfunktion, der bl.a. viser det aktuelle spils varighed.
                           
                        
               
                  9504 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, samt teksten til KN-kode 9504, 9504 90 og 9504 90 90.
                  Varen er et spil, der kun spilles af én person. Den indeholder en elektronisk skærm, der udfordrer mentale færdigheder.
                  Grundet de fysiske kendetegn (elektronisk apparat) og karakteren af konkurrencespil (fx ved at spille mod en fiktiv modstander) er apparatet mere end et puslespil eller legetøj henhørende under pos. 9503.
                  Varen tariferes derfor som et spil, hvor det kommer an på dygtighed, under pos. 9504.